Document ID: 32007D0684

KOMMISSIONENS BESLUTNING
af 24. oktober 2007
om ændring af beslutning 2005/393/EF for så vidt angår spærrezoner i forbindelse med bluetongue i Tjekkiet, Danmark, Tyskland, Frankrig, Østrig, Portugal og Det Forenede Kongerige
(meddelt under nummer K(2007) 5152)
(EØS-relevant tekst)
(2007/684/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 2000/75/EF af 20. november 2000 om vedtagelse af specifikke bestemmelser vedrørende foranstaltninger til bekæmpelse og udryddelse af bluetongue hos får (1), særlig artikel 8, stk. 3, og
ud fra følgende betragtninger:
(1)
Ved direktiv 2000/75/EF er der fastsat bestemmelser og foranstaltninger til bekæmpelse af bluetongue i Fællesskabet, herunder etablering af beskyttelses- og overvågningszoner og forbud mod, at dyr forlader disse zoner.
(2)
Kommissionens beslutning 2005/393/EF af 23. maj 2005 om beskyttelses- og overvågningszoner i forbindelse med bluetongue og betingelser for flytninger ud af og gennem disse zoner (2) indeholder bestemmelser om afgrænsningen af de overordnede geografiske områder, hvor medlemsstaterne skal etablere beskyttelses- og overvågningszoner (spærrezoner) i forbindelse med bluetongue.
(3)
På grundlag af en behørigt begrundet anmodning fra Frankrig og Tyskland bør afgrænsningen af spærrezonerne i disse medlemsstater ændres i zone F.
(4)
Efter at spærrezonen i Tyskland er blevet udvidet som reaktion på udbruddene for nylig af bluetongue, serotype 8, bør der afgrænses en spærrezone i Østrig, ligesom spærrezonerne i Danmark og Tjekkiet i zone F bør ændres.
(5)
På grundlag af de indberettede udbrud af bluetongue, serotype 1, samt en behørigt begrundet anmodning fra Portugal bør afgrænsningen af spærrezone E i bilag I til beslutning 2005/393/EF ændres, ligesom også zone I, som omfatter serotype 1 og 4, bør ændres.
(6)
På grundlag af de indberettede udbrud af bluetongue, serotype 8, i Det Forenede Kongerige bør der afgrænses en spærrezone i denne medlemsstat i zone F.
(7)
Beslutning 2005/393/EF bør ændres i overensstemmelse hermed.
(8)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilag I til beslutning 2005/393/EF ændres som angivet i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 24. oktober 2007.

Labels: 19
0
3
6
18